ตรวจเข้มรถสาธารณะ ตั้งด่าน 111 ถนน เช็กสภาพคนขับ
ทุ่ม 180 ล้านบาท/90 วัน อุบัติเหตุ-เป็น 0,ศักดิ์สยาม ไอเดียกระฉูดอีกแล้ว สั่งขนส่งทางบกทุ่มงบกว่า 180 ล้านบาท ตั้งจุดสกัดตรวจมาตรฐานคน-รถโดยสารสาธารณะทั้งระบบกว่า 1.5 แสนคัน บนถนน 111 สายทั่วประเทศ ให้แล้วเสร็จใน 3 เดือน มั่นใจลดอุบัติเหตุรถโดยสารเป็น 0% หากตรวจแล้วไม่ผ่านเกณฑ์มาตรฐาน ห้ามขับขี่รถ เด็ดขาด แต่ยังเปิดโอกาสให้สอบใหม่ใน 3 เดือน หากไม่ผ่านอีก จะถูกปรับ-จับ-เพิกถอนใบอนุญาตทันที,ศักดิ์สยาม ฟิตจัดผุดไอเดียตรวจรถโดยสารสาธารณะหวังลดอุบัติเหตุทางถนน ทั้งนี้ ,นายศักดิ์สยาม ชิดชอบ, รมว.คมนาคม เปิดเผยเมื่อวันที่ 21 ส.ค. ถึงมาตรการเร่งด่วนในการกำกับดูแล ตรวจสอบรถโดยสารสาธารณะเพื่อลดอุบัติเหตุทางถนนจากรถโดยสารสาธารณะ ว่ากระทรวงคมนาคมได้ออกมาตรการเร่งด่วนในการกำกับดูแลรถโดยสารสาธารณะ โดยเตรียมที่จะนำเงินจากกองทุนเพื่อความปลอดภัยในการใช้รถใช้ถนน (กปถ.) จำนวน 180 ล้านบาท มาให้กรมการขนส่งทางบก นำมาใช้ในการดำเนินการตรวจสอบสมรรถภาพพนักงานขับรถโดยสารสาธารณะทั่วประเทศ ที่ได้รับใบอนุญาตขับขี่ในทุกประเภทกว่า 1.2 ล้านคน,นายศักดิ์สยามกล่าวอีกว่า ทั้งยังมีการตรวจสภาพรถโดยสารสาธารณะทั่วประเทศ รวม 150,747 คัน แบ่งเป็นรถโดยสารประจำทาง 73,942 คัน รถโดยสารไม่ประจำทาง 76,805 คัน เป็นการตรวจสอบความปลอดภัยรถโดยสารสาธารณะใหม่หมดทั้งระบบ จะให้กรมการขนส่งทางบกตรวจสอบตั้งแต่สัปดาห์หน้า ซึ่งกรมการขนส่งรายงานว่า จะต้องตั้งจุดตรวจทั่วประเทศรวมกว่า 245 จุด ดำเนินการทุกวันตลอด 24 ชั่วโมง แบ่งทีมตรวจออกเป็น 3 กะ ตรวจตลอดระยะเวลา 1 ปีต่อเนื่อง เพื่อให้ประชาชนเกิดความมั่นใจ ในการใช้บริการรถโดยสารสาธารณะ ตั้งเป้าที่จะให้อุบัติเหตุจากรถโดยสารสาธารณะ เป็น 0% ให้ได้ หากพบว่ารถโดยสารคันใดจงใจหลีกเลี่ยงการตรวจจะประสานตำรวจทางหลวงให้เร่งสกัดจับทันที,นายศักดิ์สยามกล่าวต่อว่า เบื้องต้นกรมการขนส่งทางบก มอบให้ขนส่งจังหวัดแต่งตั้งนายตรวจประจำในแต่ละจังหวัด ขึ้นมาทำหน้าที่ตรวจ มีการตั้งจุดตรวจบนถนนทางหลวงแผ่นดิน 111 เส้นทาง ระยะทาง 22,048 กิโลเมตร ตั้งจุดตรวจทุกๆ 90 กิโลเมตรโดยจุดตรวจจะตั้งอยู่ในสถานีบริการน้ำมันทั่วประเทศ การตรวจแบ่งออกเป็น 2 ส่วน คือตรวจสมรรถภาพคนขับรถและสภาพตัวรถ ระยะสั้นภายใน 1 เดือน จะใช้วิธีการสุ่มตรวจพนักงานขับรถ 10% ของทั้งระบบหรือประมาณ 120,000 คน ระยะยาวภายใน 90 วัน จะตรวจให้ครบทั้งระบบ 1.2 ล้านคน ส่วนการตรวจสภาพรถระยะสั้น ภายใน 1 เดือน จะสุ่มตรวจ 10% ของจำนวนรถทั้งระบบเช่นกัน คือประมาณ 15,000 คัน ระยะยาวภายใน 90 วันจะตรวจให้ครบทั้งระบบ 150,000 คัน, ,รมว.คมนาคมกล่าวอีกว่า สำหรับสมรรถภาพคนขับ จะมีการตรวจสอบการมองเห็นสี ปฏิกิริยา สายตาทางกว้าง สายตาทางลึก หากทดสอบไม่ผ่านจะให้โอกาสทดสอบใหม่ภายใน 90 วัน หากยังไม่ผ่านจะถูกเพิกถอนใบอนุญาตขับขี่ ระหว่างที่ยังสอบไม่ผ่าน ก็ไม่สามารถที่จะขับรถโดยสารสาธารณะได้ ส่วนการตรวจสภาพความพร้อมของรถนั้น จะมีการตรวจเครื่องทดสอบห้ามล้อ ทดสอบศูนย์ล้อ โคมไฟหน้า ควันดำ ระดับเสียง วัดก๊าซรั่ว และต้องมีการตรวจพินิจภายในตัวรถด้วย เช่น การติดตั้งจีพีเอส เข็มขัดนิรภัย สภาพล้อยาง ทางออกฉุกเฉิน ค้อนทุบกระจก เครื่องดับเพลิง เครื่องปรับอากาศ ได้มอบให้กรมการขนส่งทางบกไปประสานยังหน่วยตรวจรถเอกชนให้เข้ามาช่วยดำเนินการตรวจ เพราะมีกำลังเจ้าหน้าที่ไม่เพียงพอ มั่นใจว่าจะสามารถตรวจทั้งคนขับและรถได้ครบทั้งระบบภายใน 90 วัน แน่นอน
ศักดิ์สยาม ไอเดียกระฉูดอีกแล้ว สั่งขนส่งทางบกทุ่มงบกว่า 180 ล้านบาท ตั้งจุดสกัดตรวจมาตรฐานคน-รถโดยสารสาธารณะทั้งระบบ
รถโดยสารสาธารณะ,ตรวจมาตรฐาน,ศักดิ์สยาม ชิดชอบ,ลดอุบัติเหตุ,พนักงานขับรถ,กรมการขนส่งทางบก,ข่าวหน้า1,ข่าวทั่วไป